*Tämä artikkeli käsittelee vuonna 1997 syntynyttä yhdysvaltalaista jääkiekkoilijaa. Vuonna 1977 syntyneestä kanadalaisesta jääkiekkoilija Colin Whitesta on eri artikkeli.*

**Colin Andrew White** (s. 30. tammikuuta 1997 Hanover, Massachusetts, Yhdysvallat) on yhdysvaltalainen jääkiekkoilija, joka pelaa NHL-joukkue Pittsburgh Penguinsin organisaatiossa. Ottawa varasi hänet ensimmäisellä kierroksella 21. pelaajana kesällä 2015. White on pelipaikaltaan keskushyökkääjä, mutta hän osaa pelata myös laidassa.

Pelityyli
---------

*The Hockey News* -sivuston mukaan White on hyvä luistelija sekä omaa hyvät hyökkäyspään vaistot ja pelikäsityksen. Hän hoitaa kuitenkin myös puolustuspään velvoitteet, voittaa kaksinkamppailuja ja on jonkin verran myös ulottuva. Whiten tulisi kuitenkin lisätä voimaa ja todistaa kykenevänsä tasaiseen maalintekotahtiin huipputasolla. Hän laukoo oikealta.

Ura
---

### Seuraura

White pelasi kaudella 2010–2011 C-nuorten T1EHL-liigaa Boston Advantagessa. Kaksi seuraavaa kautta hän vietti Noble & Greenough Schoolin high school -joukkueessa. Vuodet 2013–2015 White oli mukana Yhdysvaltain maajoukkueen kehitysohjelmassa pelaten mm. USHL-junioriliigaa. Hän kuului molempina kausina joukkueidensa kapteenistoon. QMJHL-joukkue Québec Remparts varasi Whiten 148. pelaajana kesällä 2014, mutta hän jätti kuitenkin siirtymättä CHL:ään pelatakseen Yhdysvaltain yliopistosarjoissa. Kaudella 2014–2015 White pelasi CCM/USA Hockey All-American Prospects Gamessa.

Ottawa Senators varasi Whiten ensimmäisellä kierroksella 21. pelaajana NHL:n varaustilaisuudessa 2015. Hän sai tilaisuudessa huomiota jätettyään varauksensa yhteydessä kättelemättä NHL:n komissaari Gary Bettmania. White siirtyi kaudeksi 2015–2016 Boston Collegen yliopistojoukkueeseen. Hän oli *Freshman -vuotenaan* joukkueensa toiseksi paras pistemies Ryan Fitzgeraldin jälkeen tehoilla 19+24=43, joilla White sijoittui koko Hockey Eastin piste- ja syöttöpörssissä viidenneksi. Hänet valittiin kauden päätteeksi sarjan toiseen tähdistökentälliseen, vuoden tulokkaaksi ja tulokkaiden tähdistökentälliseen.

*Sophomore -vuotenaan* 2016–2017 White oli Boston Collegen toiseksi paras maalintekijä ja kolmanneksi paras pistemies tehoilla 16+17=33. Yliopistokauden jälkeen, maaliskuussa 2017 hän siirtyi amatööritry-out -sopimuksella AHL-joukkue Binghamton Senatorsiin. White pelasi siellä kolme ottelua tehopistein 1+2=3, kunnes hän teki huhtikuussa kolmivuotisen tulokassopimuksen Ottawa Senatorsin kanssa.  White siirtyi saman tien seuran NHL-vahvuuteen ja hän teki NHL-debyyttinsä runkosarjan viidenneksi viimeisellä kierroksella 3. huhtikuuta 2017 vieraissa Detroit Red Wingsia vastaan. White sai ottelussa jääaikaa 7.19 minuuttia. Hän pelasi kauden aikana NHL:ssä kaksi runkosarja- ja yhden playoff-ottelun ilman tehopisteitä. Tämän jälkeen White pelasi kolme runkosarjaottelua AHL-joukkue Binghamton Senatorsissa tehopistein 1+2=3.

Syyskuussa 2019 White teki kuuden vuoden jatkosopimuksen Senatorsin kanssa. White kärsi kuitenkin useista loukkaantumisista seuraavan kolmen kauden aikana, joten Senators osti hänen sopimuksensa ulos kesällä 2022. White teki yksivuotisen sopimuksen Florida Panthersin kanssa samana kesänä.

Syyskuussa 2023 White teki tryout-sopimuksen Pittsburgh Penguinsiin.

Lokakuussa 2023 White teki Penguinsin kanssa virallisen sopimuksen. Yksivuotisen sopimuksen arvo oli 775 000 dollaria.

### Maajoukkueura

White pelasi alle 20-vuotiaiden MM-kilpailuissa vuosina 2016 ja 2017, joista jälkimmäinen turnaus päättyi maailmanmestaruuteen ja ensimmäinen pronssiin. Hän toimi molemmissa turnauksissa Yhdysvaltain varakapteenina. White oli seitsemällä osumallaan koko vuoden 2017 turnauksen toiseksi paras maalintekijä Venäjän Kirill Kaprizovin jälkeen. Valmennus valitsi hänet Yhdysvaltain yhdeksi kolmesta parhaasta pelaajasta.

Whitepelasi myös alle 18-vuotiaiden MM-kilpailuissa vuonna 2015, jolloin hän voitti maailmanmestaruuden. White onnistui tekemään turnauksen puolivälieräottelussa Kanadaa vastaan kypärätempun. Finaaliottelussa Suomea vastaan hän teki Yhdysvalloille maailmanmestaruuden ratkaisseen voittomaalin jatkoerässä ajassa 72.44.

White pelasi myös World U-17 Hockey Challengessa vuonna 2013, jolloin hän voitti kultaa ja koko turnauksen piste-, maali- ja syöttöpörssin tehoilla 10+8=18.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2011–2012 | Noble & Greenough School | USHS | 29 | 16 | 28 | 44 | 2 | – | – | – | – | – |
| 2012–2013 | Noble & Greenough School | USHS | 22 | 18 | 14 | 32 | 10 | – | – | – | – | – |
| 2013–2014 | US NTDP | USHL | 35 | 14 | 14 | 28 | 50 | – | – | – | – | – |
| 2014–2015 | US NTDP | USHL | 20 | 4 | 13 | 17 | 10 | – | – | – | – | – |  |  |  |  |  |  | U18 | 7 | 6 | 3 | 9 | 0 |
| 2015–2016 | Boston College | NCAA | 37 | 19 | 24 | 43 | 46 | – | – | – | – | – | Kakkostähdistö |  |  |  |  |  | JMM | 7 | 3 | 4 | 7 | 6 |
| 2016–2017 | Boston College | NCAA | 35 | 16 | 17 | 33 | 46 | – | – | – | – | – |  |  |  |  |  |  | JMM | 7 | 7 | 1 | 8 | 4 |
|  | Ottawa Senators | NHL | 2 | 0 | 0 | 0 | 0 | 1 | 0 | 0 | 0 | 0 |
|  | Binghamton Senators | AHL | 3 | 1 | 2 | 3 | 2 | – | – | – | – | – |
| 2017–2018 | Ottawa Senators | NHL | 21 | 2 | 4 | 6 | 8 | – | – | – | – | – |  |  |  |  |  |  | MM | 10 | 2 | 1 | 3 | 6 |
|  | Belleville Senators | AHL | 47 | 11 | 16 | 27 | 43 | – | – | – | – | – |
| 2018–2019 | Ottawa Senators | NHL | 71 | 14 | 27 | 41 | 24 | – | – | – | – | – |  |  |  |  |  |  | MM | 8 | 2 | 1 | 3 | 4 |
| 2019–2020 | Ottawa Senators | NHL | 61 | 7 | 16 | 23 | 39 | – | – | – | – | – |
|  | Belleville Senators | AHL | 1 | 0 | 2 | 2 | 0 | – | – | – | – | – |
| 2020–2021 | Ottawa Senators | NHL | 45 | 10 | 8 | 18 | 16 | – | – | – | – | – |
| 2021–2022 | Ottawa Senators | NHL | 24 | 3 | 7 | 10 | 4 | – | – | – | – | – |
| 2022–2023 | Florida Panthers | NHL | 68 | 8 | 7 | 15 | 12 | 21 | 0 | 2 | 2 | 6 |
| 7 kautta | yhteensä | NHL | 292 | 44 | 69 | 113 | 103 | 22 | 0 | 2 | 2 | 6 |
| 3 kautta | yhteensä | AHL | 51 | 12 | 20 | 32 | 45 | – | – | – | – | – |

Lähteet
-------

* Colin White The Internet Hockey Databasessa (englanniksi)
* Colin White *Elite Prospects*. Everysport Media Group AB.  (englanniksi)

### Viitteet

1. 1 2 3  Colin White The Internet Hockey Databasessa (englanniksi)
2. 1 2 3 4 5 6  Colin White *Elite Prospects*. Everysport Media Group AB.  (englanniksi)
3. ↑  Colin White – The Hockey News (englanniksi)
4. ↑  USA Hockey All American Prospects *allamericanprospectsgame.com*. USA Hockey.  Arkistoitu 4.4.2017. Viitattu 4.4.2017. (englanniksi)
5. ↑  Ei, en minä sinua kättele! – Katso varatun lupauksen hilpeä reaktio NHL:n ykköspomoa kohtaan *suomikiekko.com*.  27.6.2015. Nordic Sport Media. Viitattu 7.1.2016.
6. ↑  Zhang, Jesse: Colin White Agrees to Senators’ Terms  28.3.2017. The Hockey Writers. Viitattu 4.4.2017. (englanniksi)
7. ↑  Senators sign Colin White to entry-level contract  3.4.2017. OTTAWA:  Ottawa Senators. Viitattu 4.4.2017. (englanniksi)
8. ↑  Senators ja huippulupaus Colin White solmivat tulokassopimuksen *Jatkoaika.com*.  3.4.2017. Jatkoaika r.y. Viitattu 4.4.2017.
9. ↑  Ottawa Senators – Detroit Red Wings – April 3rd, 2017 *NHL.com*.  3.4.2017. National Hockey League. Viitattu 4.4.2017. (englanniksi)
10. ↑
11. ↑  Colin White’s time with the Ottawa Senators ends as buyout looms The Athletic. Viitattu 14.5.2023. (englanniksi)
12. ↑  Florida Panthers Agree to Terms with Forward Colin White *nhl.com*. Viitattu 14.5.2023. (englanniksi)
13. ↑  Pittsburgh Penguins sign forward Colin White to pro tryout Daily Faceoff. Viitattu 11.9.2023. (englanniksi)
14. ↑
15. ↑  Seppä, Lassi: U18: USA voitti huikaisevan trillerin – Vehviläinen uskomaton *Jatkoaika.com*.  26.4.2015. Jatkoaika r.y. Viitattu 7.1.2016.